9. ΠΡΑΞΙΣ ΝΟΜΟΘΕΤΙΚΟΥ   ΠΕΡΙΕΧΟΜΕΝΟΥ της 31 Ιουλ./2 Αυγ. 1980 (ΦΕΚ α΄ 177)  Περί αποκαταστάσεως ζημιών εκ των σεισμών 1980 εις τας περιοχάς των Νομών Μαγνησίας Λαρίσης και Φθιώτιδος.  Κυρώθηκε από το Νόμ. 1133/81 (κατωτ.  σελ. 280,114) Έχοντες υπ’ όψει: 1.Τας διατάξεις της παρ. 1 του άρθρ. 44 του Συντάγματος. 2.Την δημιουργηθείσαν κατάστασιν εξαιρετικώς επειγούσης εκτάτκου και απροβλέπτου αναγκης συνεπεία των εκτεταμένων ζημιών, αίτινες προεκλήθησαν εκ των σεισμών εις τας περιοχάς των Νομών Μαγνησίας, Λαρίσης και Φθιώτιδος την 9.7.1980. 3.Την αδήριτον ανάγκην αντιμετωπίσεως των εκ των σεισμών προκληθεισών ζημιών εις ακίνητα των πληγεισών περιοχών. 4.Την, συνεπεία των ανωτέρω, αδυναμίαν αμέσου αντιμετωπίσεως της διαμορφωθείσης εκτάκτου καταστάσεως δια της συνήθους νομοθετικής ρυθμίσεως των συναφών θεμάτων, προτάσει του ημετέρου Υπουργικού Συμβουλίου, αποφασίζομεν: Άρθρ.1.-1.Αι διατάξεις της από 28.7.1978 ημετέρας Πράξεως Νομοθετικού Περιεχομένου «περί αποκαταστάσεως ζημιών εκ των σεισμών 1978 εις περιοχήν Βορείου Ελλάδος κλπ.», ως εκυρώθη ετροποποιήθη και συνεπληρώθη δια των Νόμ. 867/1979 και 1048/1980, εφαρμόζονται αναλόγως και προκειμένου περί αποκαταστάσεως των ζημιών των κτιρίων εν γένει, αι οποίαι προεκλήθησαν εκ των σεισμών του έτους 1980 εις τας περιοχάς των Νομών Μαγνησίας, Λαρίσης και Φθιώτιδος. 2.Διοικητικαί πράξεις αι οποίαι μέχρι της ισχύος της παρούσης εδημοσιεύθησαν κατά την παρ. 2 του άρθρ. 18 της ανωτέρω πράξεως εφαρμόζονται αναλόγως και δια τας αντιστοίχους περιπτώσεις των Νομών Μαγνησίας, Λαρίσης και Φθιώτιδος. Εφεξής η τοιαύτη δημοσίευσις των σχετικών διοικητικών πράξεων εάν αφορούν εις θέματα των περιοχών των Νομών Μαγνησίας, Λαρίσης και Φθιώτιδος, θα γίνεται εις μίαν τουλάχιστον ημερησίαν εφημερίδα των πρωτευουσών των αντιστοίχων Νομών. 3.Η υπό της παρ. 4 του άρθρ. 2 της ανωτέρω Πράξεως, ως ισχύει, προβλεπομένη τρίμηνος προθεσμία δια την υποβολήν αιτήσεων δανειοδοτήσεως εκ μέρους των δικαιούχων δύναται να παρατείνεται μέχρι της 31ης Δεκ. 1981. 4.Η εκκαθάρισις και εντολή πληρωμής των δαπανών ενεργείται κατά τα κεκανονισμένα υπό των εις τας Νομαρχίας των περιοχών Μαγνησίας, Λαρίσης και Φθιώτιδος, Υπηρεσίας Εντελλομένων Εξόδων. Τον προληπτικόν έλεγχον επί των δαπανών θα ασκούν οι εις τας ως άνω Νομαρχίας Επίτροποι του Ελεγκτικού Συνεδρίου. Άρθρ.2.-1.Προς ταχείαν εκτέλεσιν του έργου αποκαταστάσεως εις τον Νομόν Μαγνησίας, συνιστάται Γραφείον της Υπηρεσίας Αποκαταστάσεως Σεισμοπλήκτων Βορείου Ελλάδος (ΥΑΣΒΕ) υπαγόμενον απ’ ευθείας εις την ΥΑΣΒΕ και το οποίον έχει έδραν τον Βόλον με προϊστάμενον τον Διευθυντήν Τεχνικών Υπηρεσιών της Νομαρχίας Μαγνησίας. 2.Η εκτέλεσις του έργου αποκαταστάσεως εις τους Νομούς Λαρίσης και Φθιώτιδος ανατίθεται εις τας Διευθύνσεις Τεχνικών Υπηρεσιών των Νομαρχιών (ΔΤΥΝ) Λαρίσης και Φθιώτιδος αντιστοίχως υπό την άμεσον εποπτείαν της ΥΑΣΒΕ, η οποία δύναται να διαθέτη προς τούτο εις τας ανωτέρω ΔΤΥΝ το τυχόν απαιτούμενον εκάστοτε προσωπικόν εκ του παρ’ αυτή υπηρετούντος.  (Αντί για τη σελ. 265(β) Σελ  265(γ) Τεύχος 1305 Σελ. 35 Σεισμόπληκτοι Θεσσαλίας 35.Ε.γ.6-9   832 Άρθρ.3.-Ο Υπουργός Δημοσίων Έργων δύναται δι’ αποφάσεών του να μεταβιβάζη εις τους Νομάρχας των ως άνω πληγεισών περιοχών των Νομών Μαγνησίας, Λαρίσης  και Φθιώτιδος, καθώς και εις τον Προϊστάμενον της ΥΑΣΒΕ, τινάς ή πάσας τας σχετιζομένας προς το έργον αποκαταστάσεως των ζημιών, των προκληθεισών εκ των σεισμών της 9.7.1980, εις τους ως άνω Νομούς αρμοδιότητος αυτού. Εις την περίπτωσιν ταύτην όπου δια την υπό των Νομαρχών άσκησιν της αρμοδιότητος απαιτείται κατά το άρθρ. 13 της δια του Νόμ. 867/1979 κυρωθείσης πράξεως γνώμη Συμβουλίου, αύτη παρέχεται υπό του κατά το άρθρ. 151 του Π.Δ. 910/1977 «περί Οργανισμού του Υπουργείου Δημοσίων Έργων» Νομαρχιακού Συμβουλίου Δημοσίων Έργων των ως άνω Νομαρχιών. Άρθρ.4.-Η ισχύς της παρούσης άρχεται από της δημοσιεύσεως της εις την Εφημερίδα της Κυβερνήσεως.